Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2025. június 12-i soron kívüli nyílt ülésének jegyzőkönyvéből 

(Kihagyva a kihagyandókat.)

[bookmark: _Hlk183763940]137/2025. (VI. 12.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Barnáné Steixner Margit és Hajdú Lili képviselőket jelöli ki jegyzőkönyv-hitelesítőknek.

K. m. f.

	Németh Balázs s.k.	Patocskai Ibolya s.k.
	polgármester	jegyző


	Barnáné Steixner Margit s.k.	Hajdú Lili s.k.
képviselők, jegyzőkönyv-hitelesítők


A kivonat hiteles.
Bácsalmás, 2025. június 13. 




Zobokiné Bite Gyöngyi 
testületi adminisztrátor



Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2025. június 12-i soron kívüli nyílt ülésének jegyzőkönyvéből 

(Kihagyva a kihagyandókat.)

138/2025. (VI. 12.) Bácsalmás v. öh.

Napirend megállapítása 	Határozat

I. Bácsalmás Város Önkormányzatának Képviselő-testülete a 2025. június 12-i soron kívüli ülésén a következő napirendi pontokat tárgyalja meg:

1. [bookmark: _Hlk200630224]A DIMOP Plusz-2.1.1-24 azonosítószámú, „Energia menedzsment rendszerek fejlesztése és bevezetése önkormányzatok számára” című pályázaton való részvétel támogatása (1. sz. előterjesztés)
2. [bookmark: _Hlk200630264]Szolgáltató kiválasztása a DIMOP Plusz-2.1.1-24 azonosítószámú, „Energia menedzsment rendszerek fejlesztése és bevezetése önkormányzatok számára” című pályázat keretén belül projektelőkészítési tevékenységhez (2. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

K. m. f.

	Németh Balázs s.k.	Patocskai Ibolya s.k.
	polgármester	jegyző


	Barnáné Steixner Margit s.k.	Hajdú Lili s.k.
képviselők, jegyzőkönyv-hitelesítők


A kivonat hiteles.
Bácsalmás, 2025. június 13. 




Zobokiné Bite Gyöngyi 
testületi adminisztrátor



Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2025. június 12-i soron kívüli nyílt ülésének jegyzőkönyvéből 

(Kihagyva a kihagyandókat.)

139/2025. (VI. 12.) Bácsalmás v. öh.

A DIMOP Plusz-2.1.1-24 azonosítószámú, 
„Energia menedzsment rendszerek fejlesztése 
és bevezetése önkormányzatok számára” 
című pályázaton való részvétel támogatása 	Határozat

1. Bácsalmás Város Önkormányzatának Képviselő-testülete (a továbbiakban: Képviselő-testület) támogatja energia menedzsment rendszer létrehozását az önkormányzat tulajdonát képező ingatlanok tekintetében; támogatja a DIMOP Plusz-2.1.1-24 „Energia menedzsment rendszerek fejlesztése és bevezetése önkormányzatok számára” pályázaton való részvételt.

2.	A Képviselő-testület felhatalmazza Németh Balázs polgármestert a szükséges intézkedések megtételére:

Határidő: azonnal
Felelős: Németh Balázs polgármester
Operatív felelős: Kiss Balázs Sándor projektmenedzser

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Kiss Balázs Sándor projektmenedzser
		4. Horváth István Attila PBÜ osztályvezető

K. m. f.

	Németh Balázs s.k.	Patocskai Ibolya s.k.
	polgármester	jegyző


	Barnáné Steixner Margit s.k.	Hajdú Lili s.k.
képviselők, jegyzőkönyv-hitelesítők


A kivonat hiteles.
Bácsalmás, 2025. június 13. 




Zobokiné Bite Gyöngyi 
testületi adminisztrátor



Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2025. június 12-i soron kívüli nyílt ülésének jegyzőkönyvéből 

(Kihagyva a kihagyandókat.)

140/2025. (VI. 12.) Bácsalmás v. öh.

Szolgáltató kiválasztása a DIMOP Plusz-2.1.1-24 
azonosítószámú, „Energia menedzsment 
rendszerek fejlesztése és bevezetése 
önkormányzatok számára” című pályázat 
keretén belül projektelőkészítési tevékenységhez 	Határozat

1.	Bácsalmás Város Önkormányzatának Képviselő-testülete (a továbbiakban. Képviselő-testület) a DIMOP Plusz-2.1.1-24 azonosítószámú, „Energia menedzsment rendszerek fejlesztése és bevezetése önkormányzatok számára” című pályázat keretén belül a projektelőkészítési feladatok ellátásával az alábbi szolgáltatót bízza meg bruttó 10 769 600 Ft értékben:

Cégnév: Ener-Aid Szoftverfejlesztő Kft.
Székhely: 1033 Budapest, Folyamőr utca 5/C. A. lház. Fszt. 2. ajtó
Adószám: 32458189-2-41

2.	A Képviselő-testület felhatalmazza Németh Balázs polgármestert az előterjesztés és a jelen határozat melléklete szerinti megbízási szerződés aláírására.

Határidő: azonnal
Felelős: Németh Balázs polgármester

Operatív felelős: Kiss Balázs Sándor projektmenedzser

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
3. Horváth István Attila PBÜ osztályvezető
		4. Kiss Balázs Sándor projektmenedzser
		5. Kerényi Tamás beruházási ügyintéző

K. m. f.

	Németh Balázs s.k.	Patocskai Ibolya s.k.
	polgármester	jegyző

	Barnáné Steixner Margit s.k.	Hajdú Lili s.k.
képviselők, jegyzőkönyv-hitelesítők


A kivonat hiteles.
Bácsalmás, 2025. június 13. 

Zobokiné Bite Gyöngyi 
testületi adminisztrátor

Melléklet a 140/2025. (VI. 12.) Bácsalmás v. öh. jelölésű határozathoz

»Megbízási szerződés

amely létrejött egyrészről a(z)

……………. Önkormányzata (székhely: ……………...; adószám: …………….; képviseli: ………….. polgármester) mint megbízó, a továbbiakban: „Megbízó”-,

másrészről a

…………. Kft. (Cg. ………….; székhely: ……………., Adószáma: ……………., képviseli: ………….. ügyvezető) mint megbízott, a továbbiakban: „Megbízott”–

Megbízó és Megbízott a továbbiakban együttesen: „Felek”, bármelyikük külön: „Fél” - között az alulírott napon az
alábbi feltételekkel (a továbbiakban: „Szerződés”).

1. A Szerződés tárgya

1.1. Megbízó Megbízottat a Szerződésben foglaltaknak megfelelően a DIMOP PLUSZ-2.1.1-24 kódszámú „ENERGIA MENEDZSMENT RENDSZEREK FEJLESZTÉSE ÉS BEVEZETÉSE ÖNKORMÁNYZATOK SZÁMÁRA” projekthez (a továbbiakban: „Projekt”) kapcsolódóan projekt előkészítési feladatok ellátásával bízza meg. 
Megbízott a megbízást a Szerződésben foglaltak szerint elfogadja.

1.2. Megbízott feladatai:

1.2.1. Megbízott kötelezettséget vállal az alábbi feladatok elvégzésére:

a) Felmérés, kimutatás, adatbázis készítés;
b) Előkészítéshez szükséges műszaki dokumentációk elkészítése;
c) Projekt előkészítés, tervezés: Árazatlan költségvetés elkészítése;
d) Megvalósíthatósági tanulmány elkészítése a Felhívás törzsszövegében és mellékleteiben szereplő elvárásoknak, továbbá az ott meghatározott formai és tartalmi elemeknek, követelményeknek megfelelően;
e) A megvalósíthatósági tanulmányt érintő esetleges hiánypótlás, tisztázó kérdések megválaszolása.

1.2.2. Az érdekelt felek (Megbízó, szakértő(k), vállalkozók, érintett hatóságok, stb.) együttműködésének koordinálása.

1.2.3. Összeállítja az 1.2.1. pont szerinti dokumentációt, a Megbízó adatszolgáltatása alapján.

1.2.4. Az 1.2.1. pont szerinti feladatokkal kapcsolatban tanácsadást nyújt, amelynek keretében koordinálja a résztvevők tevékenységét, valamint biztosítja, hogy a szükséges adatlapok, szakmai anyagok és hivatalos dokumentumok a felhívás / kiírás által elvárt formában és tartalomban, továbbá az előzetesen megszabott határidőkre rendelkezésre álljanak.
Felek lényeges elemként rögzítik, hogy a Megbízott feladatellátása körében, bármely, a Pályázat elkészítéséhez és beadásához szükséges anyag/terv/dokumentum elkészítése a Megbízó adatszolgáltatása alapján történik. A Megbízó felel az érdekkörében eljáró harmadik személy - ideértve a vele munkaviszonyban, megbízási-, vagy vállalkozási szerződéses, vagy egyéb jogviszonyban eljáró harmadik személy a Szerződés tárgya szerinti tevékenységhez szükséges adatszolgáltatásáért azzal, hogy amennyiben a Megbízó, illetve az érdekkörében eljáró harmadik személy határidőben az adatszolgáltatási kötelezettségét nem teljesíti, az adatszolgáltatásnak nem tesz eleget, vagy a kért anyagokat/terveket/dokumentumokat nem a megfelelő formátumban/formában, hiányosan, vagy egyáltalán nem, vagy nem határidőben bocsátja Megbízott rendelkezésére, úgy a Projekt esetleges sikertelenségéből fakadóan Megbízó Megbízottal szemben követeléssel nem él.

1.2.5. A Megbízott a feladatait a Megbízó nevében határidőben teljesíti, oly módon, hogy a Megbízó a benyújtást megelőzően teljeskörűen megismerhesse.

1.2.6. Szükség esetén – Megbízó adatszolgáltatása és aktív közreműködése révén - további (hiánypótló és egyéb) információt, adatot, illetve dokumentumokat biztosít a kiíró intézményrendszer számára az 1.1 pontban megjelölt pályázat előkészítési tevékenysége keretében.

1.3. Megbízó kifejezetten tudomásul veszi, hogy a Digitális Megújulás Operatív Program Plusz támogatások (a továbbiakban: „DIMOP Plusz támogatások”) esetén az www.palyazat.gov.hu weboldalon feltüntetett elektronikus felületen a Pályázatot kiíró szervezet által nyertesként feltüntetett szervezet tekintendő a pályázat nyertesének, és leendő megvalósítójának, így nyertes pályázata esetére kifejezetten kötelezi magát arra, – jövőbeni projektmegvalósítási szándékától függetlenül – hogy a Szerződésben az 1.1. pontban megjelölt feladathoz kapcsolódóan meghatározott megbízási díjat Megbízott részére megfizeti.

1.4. Felek lényeges elemként rögzítik, hogy Megbízottat a Projekt megvalósításáért felelősség nem terheli és a Megbízó kijelenti, hogy a Projekt teljesülése kapcsán a Megbízottal szemben követelést nem támaszt. 

1.5. Felek rögzítik, hogy az 1.2. pontban meghatározott tevékenységek Megbízott általi – a pályázati határidő betartásával történő – elvégzésével a Szerződést szerződésszerűen teljesítettnek tekintik. A Szerződéssel nem érintett, illetve többlet feladatok mindenkor külön megállapodás tárgyát képezik.

2. Megbízott kötelezettségei

2.1. Megbízott köteles Megbízó utasításai szerint eljárni, Megbízót a Szerződés tárgya szerinti eljárásáról folyamatosan tájékoztatni, a szükséges egyeztetéseket vele lefolytatni. Amennyiben a Megbízó célszerűtlen, vagy szakszerűtlen utasítást ad Megbízott részére, úgy Megbízott köteles őt erre figyelmeztetni. Amennyiben Megbízó Megbízott figyelmeztetése ellenére az utasításához ragaszkodik, úgy Megbízott az utasítást megtagadhatja, és a Szerződés azonnali hatállyal felmondhatja. Megbízó ebben az esetben köteles teljesíteni Megbízott részére a megbízás ellátásával felmerült költségeket.

2.2. Megbízott a megbízás teljesítése során a Megbízó érdekeit teljeskörűen képviseli. Megbízott jogosult a Szerződés hatálya alá tartozó feladatok teljesítéséhez alvállalkozó/közreműködő, illetve szakértő bevonására.

2.3. Megbízott a feladatellátáshoz szükséges képesítéssel, szakmai tapasztalattal rendelkező humánerőforrással, valamint hatósági engedélyekkel, továbbá a szoftver- és infokommunikációs technológiával rendelkezik.

2.4. A Megbízott köteles a Szerződésben foglalt feladatok teljesítéséhez – a teljesítési határidőre és a feladat egyedi sajátosságaira is figyelemmel – a hatályos jogszabályi előírások alapján a szükséges erőforrásokat, kapacitásokat, feltételeket biztosítani.

2.5. Megbízott vállalja, hogy feladatainak teljesítése a vonatkozó jogszabályoknak, hatósági előírásoknak, szabványoknak, normáknak megfelelően jár el. Megbízó köteles a Szerződés teljesülése szempontjából lényeges, általa birtokolt tényt, adatot, információt és azok változásait Megbízottal haladéktalanul közölni.

2.6. Amennyiben Megbízott a Szerződésben szabályozott kötelezettségei teljesítésével a Megbízó érdekkörében felmerülő okból késedelembe esik, úgy mentesül a késedelem hátrányos jogkövetkezményei alól.

2.7. Megbízó tudomásul veszi és elfogadja, hogy a megbízás ún. gondossági kötelem, ennek megfelelően a Megbízott az elvárható gondosság követelményeinek megfelelően jár el. Felek ennek alapján rögzítik, hogy Megbízottat a pályázat eredményességéért, Megbízó általi elnyeréséért felelősség abban az esetben terheli, ha Megbízott a Szerződésben foglalt kötelezettségeit bizonyított módon megszegi, és a pályázat ennek következtében eredménytelen.

2.8. Megbízott köteles a Pályázat kiírója, illetve befogadója, illetve a Támogató által az elektronikus pályázatkezelési rendszeren vagy az ügyfélkapun keresztül megküldött 1.1. pontban jelzett feladatokhoz kapcsolódó kiegészítést, módosítást határidőn belül elvégezni. A Támogató által esetlegesen kiküldésre kerülő hiánypótlási felhívás vagy tisztázó kérdés nem jelenti Megbízott nem szerződésszerű teljesítését, ekként annak bizonyítására sem szolgálhat.

2.9. Megbízott a feladatellátáshoz kapcsolódóan köteles felhívni Megbízó figyelmét a Pályázattal/Projekttel kapcsolatos valamennyi lényeges szabályra, valamint tanácsadási tevékenységet is ellát a vonatkozó szabályossági kritériumok tekintetében. Felek lényeges elemként rögzítik és a Megbízó tudomásul veszi, hogy Megbízott nem felel azokért a károkért, amelyek a vonatkozó szabályok be nem tartásából eredő projektmegvalósítással összefüggésben keletkeznek.

2.10. Megbízott a Szerződésben vállalt feladatait, kötelezettségeit a Támogató Pályázatra/ Projektre vonatkozó előírásai, valamint egyéb vonatkozó előírások szerint köteles elvégezni. Felek rögzítik, hogy Megbízó téves, hibás vagy helytelen, illetve hiányos, késedelmes vagy elmaradó, illetve jogellenes adatszolgáltatásáért és az abból eredő következményekért Megbízottat semmilyen felelősség nem terheli.

2.11.	Amennyiben Megbízó a Szerződés szerinti fizetési kötelezettségével 5 (öt) napot meghaladó késedelembe esik, úgy Megbízott jogosult a Szerződés szerinti feladatainak ellátását mindaddig az időpontig felfüggeszteni, amíg Megbízó lejárt fizetési kötelezettségeit maradéktalanul nem teljesíti. A Felek lényeges elemként rögzítik, hogy a fizetési kötelezettség miatti felfüggesztés időtartama alatta a Megbízó Megbízottal szemben szerződésszegésre nem hivatkozik.

3. Megbízó kötelezettségei

3.1. Megbízott a Szerződésben foglalt feladatainak teljesítéséhez szükséges dokumentumok – beleértve a szakmai tartalom biztosítása a pályázati dokumentáció összeállításához; adatok, számlák, kimutatások, valamint a Pályázati útmutatóban felsorolt egyéb speciális dokumentumok - Megbízott által meghatározott elemekkel és formában, az adott pályázati kiírásnak megfelelően, határidőben, és benyújtáshoz megfelelő időben, történő beszerzése, és Megbízott rendelkezésére bocsátása minden esetben Megbízó kötelezettsége és költsége. Megbízott mentesül a benyújtási határidő betartásának kötelezettsége alól, amennyiben legkésőbb a benyújtási határidőt 8 munkanappal megelőzően a Megbízó valamennyi szükséges dokumentumot elmulaszt a Megbízott rendelkezésére bocsátani. A Megbízottat a Megbízó által szolgáltatott adatok, információk hitelességéért, helyességéért, jogszabályoknak való megfeleléséért és valódiságáért felelősség nem terheli, azt vizsgálni nem köteles. Amennyiben Megbízó a fenti kötelezettségeinek nem, vagy nem maradéktalanul, avagy határidőn túl tesz eleget, úgy az ebből eredő károkért Megbízottat felelősség nem terheli, az ebből eredő valamennyi következmény Megbízót terheli. Megbízó késedelme, illetve hibás adatszolgáltatása az érintett körben kizárja Megbízott késedelmét, illetve hibás teljesítését.

3.2. A Szerződés alapján a Megbízottat terhelő kötelezettségek teljesítésének elősegítése érdekében Megbízó vállalja, hogy Megbízott részére feladatai teljesítéséhez szükséges valamennyi dokumentumot és információt, tényt, adatot határidőre a Megbízott rendelkezésére bocsát, továbbá a szükséges meghatalmazásokat megadja és a szükséges egyeztetéseken részt vesz. Megbízó az adatok és dokumentumok hitelességét és helyességét, a jogszabályoknak való megfeleltethetőségét a Szerződés aláírásával garantálja és tudomásul veszi, hogy Megbízott a Megbízó által a rendelkezésére bocsátott adatok és okiratok való(di)ságát nem ellenőrzi, azt vizsgálni nem köteles.

3.3. Megbízó a feladatellátást érintő lényeges tényről, körülményről köteles haladéktalanul tájékoztatni a Megbízottat. 

3.4.  Megbízó, a részére érkező valamennyi, a Pályázattal/Projekttel kapcsolatos értesítésről köteles haladéktalanul, de legkésőbb az értesítés kézhezvételét követően 1 munkanapon belül írásban tájékoztatni a Megbízottat - ideértve különösen, de nem kizárólagosan: iktatószámról kiállított nyilatkozat, bármilyen hiánypótlásról szóló dokumentáció, Támogató bármilyen felszólítása, döntése.

3.5. Megbízó bármikor jogosult Megbízottól a Szerződés tárgyát képező feladatokra vonatkozóan írásban tájékoztatást kérni. Megbízó a Szerződés szerinti feladatellátások határidőben történő teljesítéséhez kapcsolattartót, szükség szerint további személyeket köteles biztosítani, aki(k) a Megbízott által kért információkat, dokumentumokat határidőben, megfelelő formában és tartalommal Megbízott rendelkezésére bocsátják. Megbízó köteles a Megbízott, valamint az érdekkörében eljáró személyek számára – a szerződés teljesítéséhez szükséges mértékben - Megbízó székhelyére, telephelyére, illetve a Szerződés tárgya kapcsán esetlegesen érintett egyéb ingatlanokba belépési lehetőséget biztosítani.

3.6. Felek lényeges elemként jelölik meg és a Megbízó kijelenti, hogy Megbízott a Szerződés megkötését megelőzően ismertette Megbízóval a pályázati felhívás szerinti kizáró okokat. Megbízó kijelenti és szavatolja, hogy vele szemben a Szerződés aláírásának időpontjában a pályázati felhívás szerinti kizáró ok nem áll fenn. 

3.7. Felek rögzítik, hogy amennyiben a Pályázat a Megbízó érdekkörében felmerülő okból kerül elutasításra – különösen, de nem kizárólagosan, ha: 
a) - ide nem értve a 3.6. pontban foglalt, kizáró okkal kapcsolatos esetköröket – Megbízó valótlan információt bocsát Megbízott rendelkezésére, vagy valós információt eltitkol Megbízott elől, vagy határidőn túl tudatja Megbízottal; 
b) hiánypótlásra, adatszolgáltatásra való felhívásról elmulasztja értesíteni Megbízottat, vagy az értesítés tekintetében olyannyira késlekedik, hogy Megbízott a hiánypótlásban megjelölt határidőn belül az abban szereplő hiányokat pótolni nem tudja; 
c) amennyiben a hiánypótlás tárgya kizárólag Megbízó által beszerezhető dokumentumok csatolása és azt Megbízó határidőben nem pótolja; 
úgy Felek Megbízott felelősségét a jelen pontban foglaltak esetére kizárják, és rögzítik, hogy Megbízó jelen pontban foglalt magatartása minden esetben szerződésszegő magatartásnak minősül. Felek Megbízott felelősségét kizáró ok felmerülése esetére kizárják, és rögzítik, hogy Megbízó jelen pontban foglalt magatartása minden esetben szerződésszegő magatartásnak minősül. 

3.8. Megbízó kijelenti, hogy saját akaratából és felelősségére kívánja a Pályázatot/Projektet pályázati forrás bevonásával megvalósítani, valamint kötelezettséget vállal arra, hogy teljeskörűen ismeri azon kötelezettségeket, amelyeket a Támogató által biztosított pályázati szabályrendszer tartalmaz. Megbízó köteles a teljes projektmegvalósítás során a pályázati szabályrendszer, valamint a Támogatói Okirat és a jogszabályi előírások szerint teljesíteni.

3.9. Megbízó a Szerződés aláírásával egyidejűleg kifejezett hozzájárulását adja ahhoz, hogy a kezelt Projekt a Megbízó nevének feltüntetésével együtt (ideértve a Szerződés alapján létrejövő eredményeket is) Megbízott referenciájaként megjelenítésre kerüljön.

4. Megbízási díj

4.1. Amennyiben a Pályázat sikeres, úgy Megbízott összesen ……………,- Ft + ÁFA megbízási díjra (a továbbiakban: „Megbízási Díj”) jogosult az alábbi táblázat figyelembe vételével.

	[bookmark: _Hlk512256085]Tevékenység megnevezése
	Nettó Ár
(Forint)
	Áfa
(27 %)
	Bruttó ár
(Forint)

	Projektelőkészítés DIMOP Plusz-2.1.1-24 pályázathoz kapcsolódóan:

	· Felmérés, kimutatás, adatbázis készítés
	……….,-
	……….,-
	……….,-

	· Előkészítéshez szükséges műszaki dokumentációk elkészítése 
	……….,-
	……….,-
	……….,-

	· Projekt előkészítés, tervezés: Árazatlan költségvetés elkészítése
	……….,-
	……….,-
	……….,-

	· Megvalósíthatósági tanulmány elkészítése a Felhívás törzsszövegében és mellékleteiben szereplő elvárásoknak, továbbá az ott meghatározott formai és tartalmi elemeknek, követelményeknek megfelelően
· Az MT-t érintő esetleges hiánypótlás, tisztázó kérdések megválaszolása
	……….,-
	……….,-
	……….,-

	  Ellátandó feladatok mindösszesen:
	……….,-
	……….,-
	……….,-



Felek kifejezetten rögzítik, és Megbízó kijelenti, hogy tudomása van arról, hogy a megbízási tevékenység ellenértéke, illetve annak bármely hányada a pályázati kiírástól függően számolható el a Projekt / pályázati támogatás, többlettámogatás keretein belül.

4.2. Felek lényeges elemként rögzítik, hogy a Projekt/ Pályázat sikerességén a Támogató azon döntését értik, amelynek értelmében Megbízó pályázata a Megbízott feladatellátásával okozati összefüggésben, annak eredményeként nyertes pályázatnak minősül.
Felek megállapodnak, hogy nyertes Pályázat esetén Megbízott a teljes Megbízási Díjra jogosult.

Megbízó kifejezetten tudomásul veszi, hogy a Pályázatot kiíró szervezet által nyertesként feltüntetett szervezet tekintendő a pályázat nyertesének, így kifejezetten kötelezi magát arra – jövőbeni projektmegvalósítási szándékától függetlenül –, hogy abban az esetben, ha a Pályázat Megbízó szempontjából sikeres, azaz a Pályázatot elnyeri, úgy a Szerződésben meghatározott Megbízási Díjat Megbízott részére megfizeti, függetlenül többek között attól, hogy a Támogatói Okirat alapján a támogatás vagy többlettámogatás részben vagy egészben Megbízó részére kifizetésre kerül-e, vagy a pályázati projektet a Megbízó ténylegesen megvalósítja-e.

4.3. Megbízó a Megbízási Díjat az alábbi ütemezésben teljesíti Megbízott részére:

	1. számla:
	Megbízott jogosult a Megbízási Díj 50%+ÁFA összegre vonatkozó számlát a Támogató pályázati elbírálásra vonatkozó pozitív döntésének közlését követően kiállítani, amelyet Megbízó a számla kiállítási napjától számított 8 napon belül köteles Megbízott pénzforgalmi számlájára banki átutalással teljesíteni.


	1. számla:
	Megbízott jogosult a Megbízási Díj fennmaradó 50%+ÁFA összegre, a támogatás első részletének - beleértve az esetleges előlegigénylés esetén történő előlegfolyósítást is – Megbízó részére történő kifizetést követően kiállítani, amelyet Megbízó a számla kiállítási napjától számított 8 napon belül köteles Megbízott pénzforgalmi számlájára banki átutalással teljesíteni.



Felek megállapodnak, hogy Megbízott a jelen pont szerinti lehívás/folyósítás hiányában is - a támogatási, többlettámogatási összeg Megbízó részére történő átutalásától, illetve a Támogatói Szerződés aláírásától függetlenül – jogosult számláját kiállítani, a Támogató döntéséről való tudomásszerzésének napját követő 120. napot követően, továbbá Megbízó köteles azt Megbízott részére 8 napos fizetési határidővel banki átutalás útján teljesíteni.

4.4. Felek megállapodnak, hogy amennyiben a Támogatói Okirat alapján a támogatás vagy többlettámogatás részben vagy egészben bármely okból – a pályázat elnyerése ellenére – nem kerül Megbízó részére folyósításra, úgy Megbízó Megbízott részére a teljes, elnyert támogatási összeg alapján számított Megbízási Díjat a Megbízott vonatkozó számlájának kiállításától számított 8 napon belül átutalással a Megbízott részére megfizeti.

4.5. Felek rögzítik, hogy Megbízott által nyújtott szolgáltatások közvetített szolgáltatást is tartalmazhatnak.

4.6. Megbízó késedelmes fizetése esetén Megbízó Megbízott részére a mindenkori törvényes késedelmi kamat kétszeresének megfelelő mértékű késedelmi kamatot köteles megfizetni. Felek megállapodnak és rögzítik, hogy amennyiben Megbízó bármely fizetési kötelezettségével késedelembe esik, és fizetési kötelezettségeinek a Megbízott által meghatározott póthatáridőben sem tesz eleget, Megbízott – kártérítési, vagy bármely egyéb fizetési kötelezettség nélkül – jogosult a Szerződés szerinti kötelezettségeinek teljesítését felfüggeszteni mindaddig, amíg Megbízó lejárt/esedékes fizetési kötelezettségeinek maradéktalanul eleget nem tett Megbízott felé.

4.7. A Szerződésben foglalt megbízás teljesítésével kapcsolatban felmerülő költségek közül az alábbiakban részletezett kiadások Megbízót terhelik:
aláírási címpéldány készíttetésének költsége, cégkivonat költsége, tervezési költségek, szakértői díjak, biztosítékadással kapcsolatos díjak (értékbecslés, bankgarancia, közjegyzői díj, stb.), egyéb, a pályázat beadásával kapcsolatos költségek, és/vagy előírt (hatósági) díjak.

4.8. Az esetlegesen felmerült készkiadás(ok) elszámolására az 1. (rész)számla keretében kerül sor.

5. Titoktartási kötelezettség  

5.1. Felek tudomásul veszik, hogy a másik fél tevékenységének sikere szigorú titoktartást igényel, tevékenységére, ügyfeleire stb. vonatkozó tények, adatok, információk tekintetében. Feleknek tudomásuk van arról, hogy ezen üzleti és bizalmas információk titokban tartásához másik félnek fontos gazdasági és piaci érdeke fűződik, és nyilvánosságra kerülésük súlyosan veszélyeztetné a Felek piaci sikereit.

5.2. Felek kötelezettséget vállalnak arra, hogy a Szerződés teljes időtartalma alatt, valamint ezt követően is, az egymással történő együttműködésük során birtokukba jutott minden információt szigorúan bizalmasan, üzleti titokként kezelnek, valamint azokat a másik fél előzetes írásbeli engedélye nélkül semmilyen módon nem hozzák nyilvánosságra, illetve harmadik személy tudomására, harmadik személy részére hozzáférhetővé nem teszi, illetve másként sem használják fel. Felek kötelezettséget vállalnak arra, hogy előzetesen írásban kikérik másik fél írásbeli véleményét, amennyiben bármilyen kétségük merülne fel valamely információ bizalmas voltában. 

5.3. Az 5. pontban meghatározott titoktartási kötelezettség időbeli korlátozás nélkül, a Szerződés időbeli hatályától függetlenül érvényben és hatályban marad. A titoktartási kötelezettség kiterjed a Felekkel munka-, vállalkozói és munkavégzésre irányuló egyéb vagy tagsági viszonyban álló magánszemélyekre is, akiknek titoktartási kötelezettségéért az a fél felel, akinek érdekkörében az adott harmadik személy eljár. Felek kötelezik magukat arra, hogy az előbb említett személyekkel olyan szerződést kötnek, amely kötelezi e személyeket az üzleti titok megtartására a munka- és munkavégzésre irányuló egyéb vagy tagsági viszony megszűnését követően is.

5.4. Felek tudomásul veszi, hogy a jelen pont szerinti titoktartási kötelezettség megszegése esetén szerződésszegésenként 500.000,- Ft, azaz ötszázezer forint szerződésszegési kötbér megfizetésére kötelesek a másik fél kárainak teljes megtérítésén felül. Szerződő felek kijelentik, hogy a jelen pont szerinti kötbér mértékét nem tekintik eltúlzottnak, ezért a kötbér összegének megtámadási jogáról kifejezetten lemondanak.

6. Kizárólagosság

Megbízó kötelezi magát, hogy a Szerződés fennállása alatt, valamint annak bármely okból történő megszűnését követő 1 (egy) éves időtartamon keresztül Megbízott előzetes írásbeli engedélye nélkül a Pályázathoz kapcsolódóan a Szerződésben meghatározott tevékenységek elvégzésére harmadik személlyel szerződést nem köt.	

7. A megbízás időtartama

7.1. Felek a Szerződést az aláírás napjától a Támogatási Szerződés létrejöttének napjáig tartó határozott időtartamra kötik.

7.2. Bármelyik fél jogosult a Szerződést kártérítési, vagy bármiféle egyéb fizetési kötelezettség nélkül azonnali hatállyal felmondani abban az esetben, ha a másik fél a Szerződésben rögzített kötelezettségeit súlyosan vagy ismételten megszegi.

7.3. A Szerződés megszűnése, megszüntetése esetén a felek 10 napon belül kötelesek elszámolni egymással, az átadott, illetve átvett dolgokat pedig hiánytalanul, az eredeti állapotukban visszaszolgáltatni.

7.4. Amennyiben a Szerződés megszűnése, megszüntetése után következett be a 4. pontban rögzített eredmény a megbízotti tevékenységgel okozati összefüggésben, a Megbízó köteles a 4. pontban rögzített Megbízási Díj megfizetésére a Megbízott részére.

8. Adatvédelem

A jelen Szerződés értelmében a Felek, valamint azok kapcsolattartó személyeinek valamennyi feltüntetett adatának kezelésére az információs önrendelkezési jogról és információszabadságról szóló 2011. évi CXII. törvény (Infotv.) 5. § (1) bekezdése, illetve a 2016/679/EU rendelet (GDPR) 6. cikk (1) bekezdés a), b) és c) pontja az irányadó. Az adatkezelés és adattárolás célja a jelen Szerződés tárgyának megvalósítása érdekében a Felek jogai gyakorlásának és kötelezettségei teljesítésének biztosítása, valamint a Szerződés teljesítése során felmerülő valamennyi jogszabályi kötelezettség betartása. A Felek kölcsönösen kijelentik, hogy a jelen Szerződésben feltüntetett Felek és azok kapcsolattartó személyei, a feltüntetett adataik kezeléséhez előzetesen hozzájárultak. A Felek ezúton rögzítik, hogy a jelen rendelkezés hatálya alá tartozó adatokat kizárólag olyan, a Felekkel szerződéses jogviszonyban álló személy ismerheti meg, aki tevékenységét a jelen Szerződés megvalósításának érdekében végzi; ezáltal a jelen Szerződés hatálya alatt kifejtett tevékenységére irányuló kötelezettségei összefüggenek az adatkezelés céljával. Az adatkezeléssel érintett adatokat a Felek a jelen Szerződés megszűnéséig, de legkésőbb a jogviszonyból eredő igények elévüléséig kezelhetik.

9. Vegyes rendelkezések 

9.1. A Szerződés valamely rendelkezésének jogellenessége, érvénytelensége vagy végrehajthatatlansága nem érinti a szerződés egyéb rendelkezéseinek jogszerűségét, érvényességét és végrehajthatóságát. A Felek a Szerződéssel kapcsolatban közöttük felmerülő vita esetén, annak rendezése érdekében, a bírósági eljárást megelőzően egyeztetni kötelesek. 

9.2. A Szerződés a Felek teljes megállapodását tartalmazza. A Szerződés, illetve bármelyik rendelkezése kizárólag a szerződő Felek kifejezett írásbeli megállapodásával módosítható, változatható vagy érvényteleníthető.

9.3. A Szerződésre és annak értelmezésére a magyar jogszabályok vonatkoznak. Felek megállapodnak, hogy a Szerződésben nem, vagy nem teljeskörűen szabályozott kérdésekben a Polgári Törvénykönyvről szóló 2013. évi V. törvény rendelkezéseit tekintik irányadónak. Felek rögzítik, hogy abban az esetben, amennyiben vitás ügyeiket békés úton nem sikerül rendezniük, úgy vitás ügyeik rendezésére a Szerződésben kizárólagos illetékes bíróságként kikötik a Budai Központi Kerületi Bíróságot.

9.4. Jelen Szerződést a Felek négy (4) egymással megegyező példányban írják alá.

9.5. Felek a Szerződést akaratuk kölcsönös és egybehangzó kifejezéseként – a szerződés áttanulmányozása, értelmezése és megértése után –, mint akaratukkal mindenben megegyezőt, jóváhagyólag írják alá.

Budapest, 2025. …………

	………………………………………
………………
polgármester
………….. Önkormányzata 
Megbízó
	………………………………………
……………………
ügyvezető
…………………Kft.
Megbízott«



